**З А П О В Е Д**

 **№ РД – 12 – 01 – 399 – 1**

 **гр. Ямбол, 09.12.2021 г.**

На основание чл. 3, ал. 4 от Устройствения правилник на ОД „Земеделие”, чл. 56з, ал.2 и ал. 3 от ППЗСПЗЗ, във връзка с чл. 27, ал. 8, изречение второ от ЗСПЗЗ, писмо изх. № 66-2003/22.11.2021 г. на Министерство на земеделието, храните и горите, за съгласие за откриване на процедура за обявяване на търг на имоти частна държавна собственост /незаети със сгради и съоръжения бивша собственост на заличени организации по §12 и §29 от ПЗР на ЗСПЗЗ/, негодни за земеделско ползване и неподлежаща на възстановяване по ЗСПЗЗ и Протокол от 29.11.2021 г. на комисия, назначена със Заповед № РД-07-44/24.11.2021 г. на директора на ОД „Земеделие” гр. Ямбол.

**НАРЕЖДАМ :**

**I. Откривам Първа процедура за провеждане на търг с тайно наддаване за придобиване право на собственост по реда на чл. 27, ал. 8, изречение второ от ЗСПЗЗ, във връзка с чл. 56к от ППЗСПЗЗ** на имоти частна държавна собственост, незаети със сгради и съоръжения, бивша собственост на заличени организации по § 12 от ПЗР на ЗСПЗЗ, негодни за земеделско ползване и неподлежащи на възстановяване, както следва:

|  |  |  |  |  |  |  |
| --- | --- | --- | --- | --- | --- | --- |
| **№ по ред** | **Община** | **Землище** | **№** **на имот****/по КВС и КК/**  | **Площ** **/дка/** | **Начална тръжна цена /лв./** | **Депозит /лв./** |
| **1.** | Тунджа | с. Скалица | **66737.153.55***Съседи:*- 66737.153.54- 66737.153.819- 66737.153.18- 66737.153.15- 66737.153.16 | 1.8563 | 4 760.00 | 476.00 |

 **Класиране се извършва, ако се явят поне двама легитимни кандидати, които:**

* **са подали заявление в срока по чл. 56з, ал. 8 от ППЗСПЗЗ и отговарят на изискванията по чл. 56к от ППЗСПЗЗ;**
* **не са „свързани лица” по смисъла на Търговския закон и Данъчно-осигурителния процесуален кодекс, и „свързани предприятия” по смисъла на Закона за малките и средните предприятия;**
* **притежават документ за собственост на индивидуализирани съседни имоти /отделни номера в КВС и или идентификатори по КК/, към датата на публикуване на заповедта.**

1. **Условия за участие:** Право на участие в търга имат физически лица, еднолични търговци и юридически лица регистрирани по Търговския закон и Закона за търговския регистър и регистъра на юридическите лица с нестопанска цел, които са **собственици на имоти, съседни на имотите предмет на търга.**

 **2. Подаване на документи за участие в търга:** Заявителите или упълномощеното от тях лице, писмено с нотариална заверка на подписа, подават в Областна дирекция „Земеделие” Ямбол заявление по образец, утвърден от Министъра на земеделието, храните и горите за участие в търг на основание чл.27, ал.8, изр. второ от ЗСПЗЗ.

В заявлението се посочват: местонахождението, номерът и площта на имота; предлаганата цена в лева за имота, изписана с цифри и думи; номерът и площта на собствения имот, съседен на имота предмет на търга. Предлаганата цена е в **цяло число лева** и не може да бъде по-ниска от началната тръжна цена. За всеки имот се подава отделно заявление.

 **3.** **Към заявлението се прилагат:**

- нотариално заверено пълномощно, когато документите се подават от упълномощеното лице;

 - копие от документа за регистрация или Единен идентификационен код, съгласно чл. 23 от Закона за търговския регистър на юридическото лице или едноличния търговец;

 - копие на документ за самоличност на физическото лице, представляващо търговеца при провеждането на процедурата или документ за самоличност и пълномощно на упълномощеното от него лице;

 - платежен документ за внесен депозит в оригинал, когато плащането не е извършено по електронен път;

 - протокол от заседание на съответния оправомощен орган, съдържащ решение за закупуване на държавните имоти – предмет на продажбата, когато заявителят е юридическо лице;

 - копие на документ удостоверяващ правото на собственост върху имота - съседен на предложения на търг имот;

 - декларация за обстоятелствата по чл. 56к, ал. 11 от ППЗСПЗЗ;

 - декларация за събиране, съхранение и обработване на лични данни, във връзка с Регламент (ЕС) 2016/679 на Европейския парламент и на Съвета от 27.04.2016г., относно защита на физическите лица във връзка с обработването на лични данни и относно движението на такива данни, по образец, одобрен със заповед на директора на ОД „Земеделие” гр. Ямбол.

**4. Началната тръжна цена на предложените незастроени имоти е определена по реда на чл. 56ж, ал. 2 от ППЗСПЗЗ.**

**5. Размера на депозита** за участие в търга е в размер 10 на сто от началната тръжна цена на имота, съгласно чл. 56з, ал. 8 от ППЗСПЗЗ. Върху депозита не се начислява лихва и не подлежи на връщане при отказ на кандидата за сключване на договор.

Банковото бордеро за внесения депозит се представя заедно с документите за участие в търга /в оригинал/.

**Условия за плащане на депозита**. Плащанията се извършват в български лева, по банков път по сметка на ОД „Земеделие” гр. Ямбол.

**Банка ДСК – ЕАД Ямбол; BG 13 STSA 93003304128510;**

**Основание за плащане: депозит за участие в търг – изписва се и поземления имот.**

**6. Място и срок за получаване** на документите за участие в търга.

 Документите за участие в търга се получават в Областна Дирекция ,,Земеделие” гр. Ямбол, ул. ,,Жорж Папазов” № 9, ет.5, стая № 1 всеки работен ден от 9.00 ч. до 17.30 ч., в срок **30 /тридесет/ календарни дни,** считаноот деня следващ датата на публикуване на заповедта в местен вестник. Заповедта ще бъде публикувана на интернет страницата на ОД „Земеделие” Ямбол и МЗХГ.

**7. Място и срок за подаване** на документите за участие в търга.

 Документите за участие в търга се подават в Областна Дирекция ,,Земеделие” гр. Ямбол, ул. ,,Жорж Папазов” № 9, ет. 5, стая № 1 всеки работен ден от 9.00 ч. до 17.30 ч., в срок от **30 /тридесет/ календарни дни**, считано от деня следващ датата на публикуване на заповедта в местен вестник.

 - з**аявителите или упълномощеното от тях лице** /писмено с нотариална заверка на подписа/ подават в ОД “Земеделие” гр. Ямбол заявление по образец, утвърден от Министъра на земеделието, храните и горите. В заявлението се посочват:

 - местоположението, номерът и площта на имота;

 - **предлаганата цена е в цяло число левове за имота**, изписан с цифри и словом и не може да бъде по-ниска от началната цена;

 - за всеки имот се подава отделно заявление;

 **Документите** за участие в търга се подават в запечатан, непрозрачен плик, адресирани до ОД „Земеделие” Ямбол с указание „за участие в търг по реда на чл. 27, ал. 8 от ЗСПЗЗ”.

**Получените** в ОД “Земеделие” гр. Ямбол пликове със заявление за участие в търга без да се разпечатват се записват с входящ номер, дата и час в регистър. **Заявление** представено в незапечатан плик е недействително.

**8.** **Не се допускат за участие в търг** кандидатите, чиито заявления са подадени след срока на чл. 56з, ал. 6 от ППЗСПЗЗ или не отговарят на изискванията на чл. 56к от ППЗСПЗЗ.

**9. Търгът може** да се проведе само в случай, че поне двама кандидати са подали заявление за участие.

 **10. Лицата, които придобиват имоти** по чл. 27, ал. 8 от ЗСПЗЗ, заплащат и разходите по чл. 56ш, ал. 1 от ППЗСПЗЗ.

**11.** В случаите по чл. 56н от ППЗСПЗЗ, когато от няколко участници е предложена **една и съща цена за даден имот, между тях се провежда търг с явно наддаване**. **Стъпката за наддаване е в размер на 100.00 лв.** /сто лева/ от началната цена предложена от участниците при търга с тайно наддаване, увеличена с една стъпка. Председателят на тръжната комисия уведомява кандидатите за деня, часа, условията и реда за провеждане на търга с явно наддаване.

**12.** Директорът на ОД “Земеделие” Ямбол **в 3 - дневен срок след изтичането на крайния срок** за подаване на заявленията за участие в търг, назначава със заповед състава на тръжната комисия.

 **13.** **В 7 - дневен срок комисията разглежда** заявленията, класира предложенията и определя спечелилия търга кандидат.

 За резултатите от търга се съставя протокол. Протокола с резултатите от търга се обявява на информационното табло на ОД “Земеделие” гр. Ямбол и на интернет страницата на дирекцията.

**В 14 - дневен срок комисията разглежда** заявленията, класира предложенията и определя спечелилия търга кандидат.

За резултатите от търга се съставя протокол. Протокола с резултатите от търга се обявява на информационното табло на ОД “Земеделие” гр. Ямбол и на интернет страницата на дирекцията.

В **7 - дневен срок** от обявяването му участниците в търга могат да направят **писмени възражения** до тръжната комисия. Тръжната комисия се произнася по възраженията в **5 - дневен срок,** като заразглеждането им се съставя протокол, в който се посочват мотивите за приемането или за отхвърлянето им. Протоколът се подписва от членовете на тръжната комисия и се обявява на информационното табло на ОД “Земеделие” гр. Ямбол и на интернет страницата на дирекцията.

 Председателят на тръжната комисия представя в **3 - дневен срок от произнасянето на възраженията**, представя **протоколите заедно със заявленията, приложенията към тях и възраженията за одобряване от министъра на земеделието, храните и горите**, който може да одобри протоколите, да ги върне за отстраняване на констатирани нередности или да откаже одобряването им, съгласно чл. 56м, ал. 3 от ППЗСПЗЗ.

Министърът на земеделието, храните и горите или упълномощено от него лице в **7 - дневен срок от одобряването на протоколите** със заповед определя кандидатите, класирани за всеки имот на първо и второ място. При отказ да одобри протоколите министърът на земеделието, храните и горите или упълномощено от него длъжностно лице издава заповед за частично или пълно прекратяване на процедурата. **При упълномощаване длъжностното лице издава заповед в 7 – дневен срок от постъпване на протоколите**, придружени с мотивирано писмо на министъра на земеделието, храните и горите за неодобряването им. Заповедта за одобряване или отказ се публикуване интернет страницата на МЗХГ при спазване на изискванията на Закона за защита на личните данни.

Директорът на ОД „Земеделие” уведомява участниците в търга по реда на АПК за заповедите в **3 - дневен срок** от издаването им. **В 14 - дневен срок от уведомяването** участниците в търга могат да подават жалба пред компетентния съд по реда на АПК.

**14.** Търгът се счита за **спечелен от участника предложил най-високата цена за имота.**

**15. При прехвърляне право на собственост на урегулирани поземлени имоти /УПИ/ се начислява ДДС** върху продажната стойност на имота, съгласно разпоредбата на чл. 45, ал. 5, т. 1 от Закона за данък върху добавената стойност.

 **16. Условия за връщане на депозита.**

 Депозита на спечелилия участник се прихваща от цената на придобиване на имота. Внесените депозити от не класираните кандидати се възстановяват в 7 - дневен срок след приключване на търга, а депозитът на кандидата, класиран на второ място - след подписването на договора със спечелилия кандидат. Депозитите на кандидатите, класирани на първо и второ място не се възстановяват в случай на отказ за сключване на договор. Депозитът на обжалвания търга участник се възстановява след влизането в сила на съдебно решение.

**17.** **Сключване на договор за покупко – продажба.**

 **В 14 – дневен срок от влизане в сила на заповедта се сключва договор** в писмена форма с лицето, спечелило търга след внасяне на цената, дължимите данъци, такси и режийни разноски. В случай, че лицето спечелило търга, не внесе посочените суми, за сключване на договор, да се покани класирания на второ място кандидат. Договорът подлежи на вписване в службата по вписванията за сметка на купувача.

 Настоящата заповед да се публикува на интернет страницата на ОД “Земеделие” гр. Ямбол и на страницата на МЗХГ, да се постави в 3 - дневен срок от издаването й на таблото на ОД “Земеделие” гр. Ямбол, в общинската служба по земеделие, в общината и в кметството на населеното място по местонахождение на имота.

 **Директор ОД ”Земеделие”: / П /**

 **/ Младенка Николова /**

**Заповедта е публикуване на 13.12.2021 г. /понеделник/**

**Вестник „АЛО - Ямбол”, бр. 49**